Julián Sanz del Río

Julián Sanz del Río, nado en Torrearévalo (provincia de Soria) o 10 de marzo de 1814 e finado en Madrid o 12 de outubro de 1869, foi un filósofo, pedagogo e xurista español, un dos impulsores do krausismo.

 Traxectoria 
Estudou na Universidade de Granada e logo en Madrid, onde será catedrático de Historia da Filosofía. En 1843 foi enviado a ampliar estudos en Alemaña, impregnándose alí da filosofía de Krause, que difundirá en España ao seu regreso, o que orixinará unha rama española do krausismo, provocando importantes mudanzas na vida intelectual deste país nos séculos XIX e XX.

Un dos seus discípulos máis destacados foi Francisco Giner de los Ríos, fundador e director da Institución Libre de Enseñanza.

 Obras 
Entre as súas obras salientan:
 Lecciones para el sistema de filosofía analítica de Krause (1850).
 Sistema de filosofía; Metafísica (Primeira parte) e Análisis, 1860 (Segunda parte).
 Síntesis, (1874).
 Análisis del pensamiento racional (1877).
 Filosofía de la muerte (1877).

Categoría:Filósofos de Castela e León
Categoría:Escritores de Castela e León
Categoría:Nados en 1814
Categoría:Finados en 1869
Categoría:Nados na provincia de Soria
Categoría:Alumnos da Universidade de Granada